b'\n_START_ARTICLE_\nSinn F\xc3\xa9in\n_START_SECTION_\nPovijest\n_START_PARAGRAPH_\nSinn Fein je utemeljio je u Dublinu 28. studenog 1905. godine Arthur Griffith kao nacionalni republikanski pokret za jedinstvenu i samostalnu Irsku. Pod vodstvom Sinn F\xc3\xa9ina i Irskog republikanskog bratstva (Irish Republican Brotherhood), na uskrsni je ponedjeljak, 24. travnja 1916. godine u Dublinu bio podignut ustanak koji je nakon \xc5\xa1estodnevnog otpora ugu\xc5\xa1ila britanska vojska._NEWLINE_Nakon toga su Sinn Feinovi zastupnici iz britanskog Donjeg doma uspostavili irski parlament i proglasili neovisnost, a Eamon de Valera sastavio je vladu Irske. To je dovelo do britansko-irskoga rata (1919.), u kojem su se istaknuli Sinn Fein i Irska republikanska vojska (IRA), koja se 1925. godine izdvojila iz Sinn Feina. Velika Britanija priznala je 1922. neovisnost ju\xc5\xbene Irske._NEWLINE_Potom je Sinn Fein do\xc5\xbeivio nekoliko rascjepa, nakon \xc4\x8dega je 1926. godine bila osnovana Republikanska stranka (Fianna F\xc3\xa1il), a 1933. Ujedinjena irska stranka (Fine Gael). Od tada Sinn Fein nema zna\xc4\x8dajniju ulogu u politi\xc4\x8dkom \xc5\xbeivotu Irske._NEWLINE_Tijekom 1970-ih do\xc5\xa1lo je do rascjepa na Slu\xc5\xbebeni Sinn F\xc3\xa9in (Official Sinn F\xc3\xa9in) i Provizorni Sinn F\xc3\xa9in (Provisional Sinn F\xc3\xa9in), politi\xc4\x8dku organizaciju militantnoga pokreta pod nazivom Provizorna IRA (Provos).\n_START_SECTION_\nUstroj i djelovanje\n_START_PARAGRAPH_\nVode se ideologijama socijalizma i irskog republikanizma. Pored zalaganja za liberalne ciljeve, zala\xc5\xbee se i za sjedinjenje Sjeverne Irske s maticom zemljom. Njihovi predstavnici su u Dail na Eirannu (Irskom parlamentu). U Irskoj je \xc4\x8detvrta stranka po jakosti, a u Sjevernoj Irskoj druga._NEWLINE_U Irskoj su protivnici Pro-life pokreta i tra\xc5\xbee ozakonjenje poba\xc4\x8daja, dok se ve\xc4\x87ina drugih stranaka zala\xc5\xbee o\xc4\x8duvanje za\xc5\xa1tite \xc5\xbeivota od za\xc4\x8de\xc4\x87a do prirodne smrti._NEWLINE_\xc4\x8clanica je stranke European United Left\xe2\x80\x93Nordic Green Left u Europskom parlamentu.'